《和御史韦大夫喜霁之作》
唐代·褚亮

晴天度旅雁，斜影照残虹。野净馀烟尽，山明远色同。

沙平寒水落，叶脆晚枝空。白简光朝幰，彤驺出禁中。

息驾游兰坂，雕文折桂丛。无因轻羽扇，徒自仰仁风。

作者简介：褚亮（555年－647年），字希明，杭州钱塘（今浙江杭州）人 ，祖籍河南阳翟（今河南禹州），唐初十八学士之一。曾祖湮，梁御史中丞；祖蒙，太子中舍人；父玠，陈秘书监，并着名前史。其先自阳翟徙居焉。贞观二十一年（647年）卒，年八十八。谥号曰康，赠太常卿，陪葬昭陵。